 SEQ CHAPTER \h \r 1Na temelju članka 6. st. 1. Zakona o zakupu i kupoprodaji poslovnog prostora (Narodne novine RH br. 125/11) i članka 7. st. 1. Odluke o davanju u zakup poslovnog prostora Grada Crikvenice („Službene novine PGŽ” br. 7/13) te Zaključka Gradonačelnika Grada Crikvenice KLASA:372-01/14-01/258, URBROJ:2107/01-04/08-14-3  od  30. listopada  2014., raspisuje se slijedeći  
N A T J E Č A J

ZA DAVANJE U ZAKUP POSLOVNOG  PROSTORA

PREDMET NATJEČAJA

Predmet natječaja je prikupljanje ponuda za zakup poslovnog prostora u prizemlju, prvi ulaz lijevo u zgradi u Crikvenici, Ljube Stipanića 2, površine 34 m2 za rad sportsko-rekreacijske udruge (organiziranje treninga hatha joge, korektivne gimnastike, predavanja i sl.), na određeno vrijeme od 4 godine uz početnu zakupninu 2 eura/m2 u kunskoj protuvrijednosti mjesečno (mjesečna zakupnina iznosi ukupno 68 eura u kunskoj protuvrijednosti mjesečno)  + PDV po zakonom propisanoj stopi.
UVJETI NATJEČAJA

1. Poslovni prostor  izdaje se  u zakup  u viđenom stanju i zakupnik ne smije vršiti     nikakve   preinake postojećeg prostora bez suglasnosti zakupodavca, a zakup počinje teći od dana sklapanja Ugovora o zakupu.

2. Zakupnik je, u slučaju potrebe, dužan o svom trošku ishoditi minimalne tehničke uvjete i svu potrebnu dokumentaciju te prostor dovesti u funkciju za obavljanje djelatnosti bez prava na povrat sredstava od zakupodavca.

3. Specifičnosti glede poslovanja poslovnog prostora bit će utvrđena odredbama Ugovora o zakupu koji se sklapa između Grada Crikvenice i najpovoljnijeg ponuđača. 

NAČIN PODNOŠENJA PONUDE

1. Pismene ponude predaju se u zatvorenim  kovertama sa naznakom “ZA                          NATJEČAJ - POSLOVNI  PROSTOR - NE OTVARATI”, neposredno u  pisarnici Grada Crikvenice  ili na  adresu: Grad Crikvenica, Ulica Kralja Tomislava 85, Crikvenica u roku od  8 dana od  dana objave  natječaja, do dana 11. studenog 2014. do 15,30 sati, bez obzira na način dostave.

2. Nepotpune i nepravodobne ponude, te ponude sa zakupninom nižom od početne neće se razmatrati.

3. Učesnici u natječaju izvijestit će se o  izvršenom odabiru u roku od 8 dana nakon donošenja odluke  o odabiru najpovoljnijeg ponuđača.

4. Najpovoljniji natjecatelj dužan je ugovor o zakupu  potpisati i izvršiti ovjeru  kod javnog bilježnika u roku od  30 dana  od  dana donošenja odluke, istekom kojeg roka će se smatrati da je odustao od sklapanja ugovora te će se  natječaj za  predmetni poslovni prostor ponoviti.
SADRŽAJ PONUDE 

Ponuda za sudjelovanje u natječaju  obavezno mora  sadržavati:

- naziv i adresu ponuditelja;
- ponuđeni mjesečni iznos zakupnine;

- dokaz o upisu u  registar udruga Republike Hrvatske iz kojeg je razvidno da je udruga registirana za  obavljanje djelatnosti  koja je uvjetovana za poslovni prostor               za koji  se natjecatelj natječe;
-  dokaz  o  uplati  jamčevine u visini od 521,00 kune (što je mjesečna zakupnina u kunskoj protuvrijednosti)  te broj  tekućeg ili žiro računa na koji će se izvršiti  povrat u slučaju da  ponuda ne bude prihvaćena. Jamčevina se uplaćuje na žiro račun Proračuna Grada Crikvenice broj: 2402006-1805300007, svrha  uplate: jamčevina za zakup poslovnog prostora, model HR 68, sa pozivom na broj  7722 –  OIB - izjavu o prihvaćanju svih uvjeta natječaja te da je upoznat sa stanjem i opremljenošću prostora koji se daje u zakup;
- potvrdu Grada Crikvenice o podmirenim obvezama – na web stranici Grada Crikvenice nalazi se zahtjev za izdavanje potvrde koja se izdaje u roku 3 dana od dana podnošenja zahtjeva, te potvrdu “Murvice” d.o.o. i “Eko-Murvice” d.o.o. Crikvenica o podmirenim obvezama.      

KRITETIJI ZA ODABIR  NAJPOVOLJNIJE  PONUDE

Najpovoljnijim natjecateljem smatrat će se  ponuditelj koji uz ispunjenje svih uvjeta iz natječaja ponudi najviši iznos zakupnine. Ukoliko se javi više ponuditelja s istom zakupninom, prednost ostvaruje ponuditelj koji je ranije predao ponudu.
Zakupodavac zadržava pravo  prihvatiti najpovoljniju  ponudu  ili odbiti sve ponude i poništiti natječaj bez obrazloženja. 
Javno otvaranje  ponuda   biti  će održano   dana  12. studenog 2014. god. u  10,00 sati, u sali  za sastanke Grada Crikvenice, Ulica Kralja Tomislava 85, Crikvenica.

Sve  informacije o oglašenom poslovnom prostoru  mogu se dobiti u  poslovnim prostorima  gradske  uprave  Grada Crikvenice, Ulica Kralja Tomislava  85, Crikvenica   ili  telefonom  051/455-442, prostor se može pogledati u razdoblju od 03.11. do 07.11.2014. radnim danom od 7,30 do 14,30 sati.  

KLASA:372-01/14-01/258
URBROJ:2107/01-04/08-14-4
                                                                                   Gradonačelnik Grada Crikvenice

